တၢ်ဟ့ၣ်ကူၣ်ဟ့ၣ်ဖးလၢတၢ်ဆှၢခီဆူကၠိပတီၢ်မုၢ်တဖၣ်အဂီၢ်

1. လဲၤဟးဆူကၠိအသီလၢကမၤလီၤတံၢ်လၢကၠိအံၤညီနုၢ်ထီၣ်ဒီးနဖိန့ၣ်တက့ၢ်. ဒုးလဲၤထီၣ်က့ၤလီၤလိအီၤဆူကၠိန့ၣ်တက့ၢ်.
2. နမ့ၢ်ရဲၣ်ကျဲၤလၢကလဲၤအိၣ်က့ၤနဖိဖဲကၠိပျၢ်ဝံၤအလီၢ်ခံန့ၣ်, မၤလီၤတံၢ်တၢ်ဆၢကတီၢ်ဒီးတၢ်လီၢ်တၢ်ကျဲတက့ၢ်. နမ့ၢ်လိၣ်ဘၣ် န့ၣ်, ကၠိတနီၤဟ့ၣ်တၢ်ကွၢ်ထွဲလၢကၠိပျၢ်ဝံၤအလီၢ်ခံအဂီၢ်န့ၣ်လီၤ.
3. ထီၣ်တၢ်ဟ့ၣ်လီၤတၢ်ဂ့ၢ်တၢ်ကျိၤတၢ်အိၣ်ဖှိၣ်ဒီးဟ့ၣ်ဂံၢ်ဟ့ၣ်ဘါနဖိလၢကနုာ်လီၤပၣ်ဃုာ်လၢတၢ်ဒုးသ့ၣ်ညါလီၤတၢ်ဂ့ၢ်တၢ်ကျိၤ တၢ်ဟူးတၢ်ဂဲၤတဖၣ်အပူၤန့ၣ်တက့ၢ်.
4. သမံသမိးကွၢ်မ့ၢ်ကၠိအိၣ်ဒီးပှၤတိစၢၤမၤစၢၤတၢ်ကူၣ်ဘၣ်ကူၣ်သ့တၢ်ဆဲးတၢ်လၤအကလုာ်ကလုာ် (Multicultural Educational Aide - MEA) လၢအကတိၤနပှၤတဝၢအကျိာ်သ့န့ၣ်တက့ၢ်.
5. ဆဲးကျၢနဖိအကၠိလၢ နကမၤန့ၢ်တၢ်ကွဲးကျိာ်ထံတၢ်လၢ တလၢာ်ဘူးလၢာ်စ့ၤန့ၣ်တက့ၢ်. တၢ်အံၤကအိၣ်လၢတၢ်ဟူးတၢ်ဂဲၤတနီၤ အဂီၢ်လီၤ.
6. ဟ့ၣ်လီၤကၠိဒီးနတၢ်ဆဲးကျိးလီၢ်အိၣ်ဆိးထံးဒ်သိးပှၤဆဲးကျၢနၤကသ့ဖဲ မ့ၢ်လိၣ်အခါန့ၣ်တက့ၢ်. သ့ၣ်ညါကၠိအလီတဲစိနီၣ်ဂံၢ်န့ၣ် တက့ၢ်.
7. မၤန့ၢ်တၢ်ရဲၣ်ကျဲၤတၢ်ဆၢကတီၢ်တိၤဖျါအကွဲးဒိ ဒ်သိးနကသ့ၣ်ညါနဖိအိၣ်ဒီးတၢ်မၤလိမနုၤတဖၣ်လဲၣ်န့ၣ်တက့ၢ်. နဖိမ့ၢ်တလဲၤ ထီၣ်ကၠိ မ့တမ့ၢ် စဲၤခံကၠိန့ၣ် တဲဘၣ်ကၠိတက့ၢ်.
8. နဖိမ့ၢ်အိၣ်ဒီးတၢ်အိၣ်ဆူၣ်အိၣ်ချ့တၢ်ကီတၢ်ခဲတမံၤလၢ်လၢ် မ့တမ့ၢ် တၢ်လိၣ်ဘၣ်လီၤဆီတဖၣ်န့ၣ် ဘိးဘၣ်သ့ၣ်ညါကၠိတက့ၢ်. နမ့ၢ်အိၣ်ဒီးတၢ်ကီတၢ်ခဲတၢ်ဘၣ်ယိၣ် တမံၤလၢ်လၢ်န့ၣ် တဲသကိးတၢ်ဒီးကၠိတက့ၢ်.
9. တချုးလၢကၠိစးထီၣ်န့ၣ်, ပှ့ၤန့ၢ်နဖိအကၠိယူနံဖီတက့ၢ်. ကၠိတနီၤကဆါစ့ၢ်ကီးယူနံဖီလၢပှၤသူအီၤဝံၤလံတဘျီတဖၣ်စ့ၢ်ကီးန့ၣ် လီၤ.
10. မၤန့ၢ်လံာ်တဖၣ်ဒီးကၠိတၢ်လိၣ်တၢ်လဲးတဖၣ်လၢတၢ်လိၣ်ဘၣ်အီၤ = ဃ့ကၠိဒီးတၢ်လိၣ်တၢ်လဲးစရီတဖၣ်ဒီးကဘၣ်မၤလိာ် အီၤဒ်လဲၣ်န့ၣ်တက့ၢ်.
11. ကွဲးထၢနုာ်လီၤန့ၢ်နဖိအမံၤလၢအဝဲသ့ၣ်အတၢ်စုလီၢ်ခီၣ်ခိၣ် ဒ်အမ့ၢ်တၢ်ကူတၢ်ကၤတဖၣ်ဒီးတၢ်ပီးတၢ်လီခဲလၢာ်အဖီခိၣ်န့ၣ် တက့ၢ်.
12. ကၠိကလိၣ်ဘၣ်လၢပှၤကၠိဖိတဖၣ်အိၣ်ဒီးခီၣ်ဖၠူထၢၣ်စိာ်စု မ့တမ့ၢ် iPad. သံကွၢ်ကၠိလၢနဖိလိၣ်ဘၣ်မနုၤလဲၣ်န့ၣ်တက့ၢ်.
13. ဘိၣ်န့ၢ်နဖိဒီးတၢ်အီၣ်လၢအပှဲၤဒီးတၢ်အိၣ်ဆူၣ်အိၣ်ချ့န့ၣ်တက့ၢ်. ဃုသ့ၣ်ညါလၢမ့ၢ်ကၠိအိၣ်ဒီးတၢ်အီၣ်အလီၢ်ဧါန့ၣ်တက့ၢ်.
14. ဟ့ၣ်ဂံၢ်ဟ့ၣ်ဘါနဖိလၢကနုာ်လီၤပၣ်ဃုာ်လၢကၠိဟံၣ်တၢ်မၤချၢး(ဘ)တဖၣ်အပူၤ မ့တမ့ၢ်တၢ်အဂၤလၢတလၢကွံာ် ကၠိတၢ်ဟူး တၢ်ဂဲၤတဖၣ်အချၢန့ၣ်တက့ၢ်.
15. နမ့ၢ်လိၣ်ဘၣ်ကျိၣ်စ့တၢ်တိစၢၤမၤစၢၤန့ၣ်, ဆဲးကျၢနဖိအကၠိလၢကျိၣ်စ့တၢ်ဆီၣ်ထွဲမၤစၢၤတဖၣ်အဂီၢ်လၢ ကဟ့ၣ်ဘၣ်ကၠိ အတၢ် လၢာ်ဘူၣ်လၢာ်စ့ၤတဖၣ်အဂီၢ်န့ၣ်တက့ၢ်.

တၢ်မ့ၢ်လိၣ်ဘၣ်အါထီၣ်တၢ်ဂ့ၢ်တၢ်ကျိၤအဂီၢ်န့ၣ် လဲၤကွၢ်ဖဲ **www.education.vic.gov.au/parents/going-to-school**